Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12489

h) A fedélzeten tartózkodók cselekvőképtelensége. 1) Azoknál a repülőgépeknél, melyeknek a légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása a 60-at, a tervezés során figyelmet kell fordítani arra, hogy védelmet biztosítsanak a kabin dehermetizálódás lehetséges esetei ellen, valamint füst és mérgező gázok jelenléte ellen, beleértve azokat is, amelyeket robbanóanyag, gyújtószerkezet, vagy veszélyes áruk okoztak, mivel mindezek a repülőgép fedélzetén tartózkodók cselekvőképtelenségét idézhetik elő. 2007/70/II. szám 2) Ajánlás.- Mindazon repülőgépeknél, melyeknek a légialkalmassági bizonyítvány szerinti maximális felszálló tömege meghaladja az 5700 kg-ot, de nem éri el a 45500 kg-ot, a tervezés során figyelmet kell fordítani arra, hogy védelmet biztosítsanak a kabin dehermetizálódás lehetséges esetei ellen, valamint füst és mérgező gázok jelenléte ellen, beleértve azokat is, amelyeket robbanóanyag, gyújtószerkezet, vagy veszélyes áruk okoztak, mivel mindezek a repülőgép fedélzetén tartózkodók cselekvőképtelenségét idézhetik elő.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes